wickkiey/tamil-wikipedia-markdown huggingface dataset:
# சிரேன் ஊரைச் சேர்ந்த சீமோன்

வரைந்த ஓவியம்]]  

**சிரேன் ஊரைச் சேர்ந்த சீமோன்** என்பவர் இயேசு சிலுவையில் அறையப்பட கூட்டிச்செல்லப்பட்ட போது உரோமை காவலர்களின் கட்டாயத்தினால் இயேசுவின் சிலுவையைச் சுமந்தவர் ஆவார். இந்த நிகழ்வானது ஒத்தமை நற்செய்தி நூல்களில் விவரிக்கப்பட்டுள்ளது.  

:அவர்கள் வெளியே சென்ற போது சிரேன் ஊரைச் சேர்ந்த சீமோன் என்ற பெயருடைய ஒருவரைக் கண்டார்கள்; இயேசுவின் சிலுவையைச் சுமக்கும்படி அவரைக் கட்டாயப்படுத்தினார்கள்..  

இவருக்கு அலக்சாந்தர் மற்றும் ரூபு என்னும் பெயரில் இரு புதல்வர்கள் இருந்ததாக மாற்கு நற்செய்தி 15:21 குறிக்கின்றது. இதனால் இவர்கள் துவக்ககால கிறித்தவர்களால் நன்கு அறியப்பட்டவராகவும் உரோமையருக்கு எழுதிய திருமுகம் 16:13இல் பவுல் குறிப்பிடும் ரூபு இவரின் புதல்வர் எனவும் சிலர் கருதுகின்றனர். வேறு சிலர் திருத்தூதர் பணிகள் 11:20இல் குறிப்பிடப்படும் அந்தியோக்கியாவுக்கு வந்து அங்குள்ள கிரேக்கருக்கு நற்செய்தியை அறிவித்த சிரேன் ஊரைச் சேர்ந்த சிலரில் இவரும் அடங்குவார் என்கின்றனர்.  

சிரேன் ஊர் சீமோன் இயேசுவின் சிலுவையைச் சுமந்து உதவுவது சிலுவைப் பாதையில் ஐந்தாம் நிலையாகும். ஞானக் கொள்கையினை உடைய சிலர் இயேசுவுக்கு பதில் சீமோனே சிலுவையில் அறையப்பட்டு கொல்லப்பட்டதாக நம்புகின்றனர். இத்தகைய கொள்கையினர் இயேசுவுக்கு மனித உடல் இல்லை என்றும் நம்புவது குறிக்கத்தக்கது.
# சுவொன்


**சுவொன்** (*Suwon*, அங்குல்: 수원) தென் கொரியாவின் மிகுந்த மக்கள்தொகையுள்ள மாநிலமான இக்யாங்கி மாநிலத்தின் தலைநகரமாகும். நாட்டுத் தலைநகர் சியோலைச் சூழ்ந்துள்ள இந்த மாநிலத்தின் மிகப் பெரிய பெருநகரமும் ஆகும். சியோலிலிருந்து தெற்கே ஏறத்தாழ தொலைவில் சுவொன் அமைந்துள்ளது. இது மரபுவழியே "மகளுடைய பக்தி நகரம்" என அழைக்கப்படுகிறது. இந்த நகரத்தின் மக்கள்தொகை 1.2 மில்லியன் ஆகும்.  

கொரியாவின் வரலாற்றில் சுவொன் பல வடிவங்களில் வளர்ந்துள்ளது; பழங்குடிகளின் காலத்தில் சிறு குடியிருப்பாகத் துவங்கி இன்று முதன்மையான தொழில் மற்றும் பண்பாட்டு நகரமாக முன்னேறியுள்ளது. தென் கொரியாவின் முழுமையும் சுவர்களால் சூழப்பட்ட நகரங்களில் இதுவே மிஞ்சியுள்ளது. இந்நகர சுவர்கள் இக்யாங்கி மாநிலத்தின் மிகவும் விரும்பப்பட்ட சுற்றுலாத் தலங்களில் ஒன்றாக விளங்குகின்றன. தொழில் நகரமாக, இங்கு சம்சுங் இலக்ட்ரோனிக்ஸ் நிறுவனத்தின் ஆராய்ச்சி மேம்பாட்டு மையமும் தலைமையகமும் அமைந்துள்ளன. போக்குவரத்திற்காக இரண்டு நெடுஞ்சாலைகளும் தேசிய தொடர்வண்டிப் பிணையமும் சியோல் பெருநகர புவியடி இருப்புப் பாதையும் பயனாகின்றன.  

கல்வித்துறையில் சுவொனில் 11 பல்கலைக்கழகங்கள் அமைந்துள்ளன.  

சுவொன் காற்பந்தாட்டத்திற்கு பெயர் பெற்றது. சுவொன் நகரத்தின் சுவொன் சம்சுங் புளூவிங்சு காற்பந்துக் கழகம் கே-லீக் கூட்டிணைவுக் கோப்பையை நான்கு முறை வென்றுள்ளது.  

## மேற்சான்றுகள்
# ஜுப்பிட்டர் (உரோமத் தொன்மவியல்)



**ஜுபிட்டர்** (இலத்தினில்: லுப்பிட்டர்) என்பவர் ரோமத் தொன்மவியலின் படி உரோமானியக் கடவுள்களுக்கெல்லாம் அதிபதி ஆவார். இவர் வானத்திற்கு இடிக்கும் அதிபதியாகக் கருதப்பட்டார். கிரேக்கத் தொன்மவியலில் இவர் *சியுசு* என அறியப்படுகிறார். இவருடைய வாகனமாக அல்லது ஒரு துணையாக கழுகு கருதப்படுகிறது. கிரேக்கப் பாரம்பரியத்தின் படி ஜுப்பிட்டர், புளூட்டோ மற்றும் நெப்டியூன் போன்றோரின் சகோதரன் ஆவார்.  

## ஜுப்பிட்டரின் வாழ்வு

### பிறப்பு
ஜுபிட்டர் சர்ரேன் (saturn) கடவுளின் மகன் ஆவார். சர்ரேனே ஜுபிட்டருக்கு முன்பாக கடவுள்களின் அதிபதியாகத் திகழ்ந்தார்.
# இசுட்டான்டன் சதுரங்கத் தொகுதி

, கோட்டை, குதிரை, அமைச்சர், அரசி, அரசன்]]  
**இசுட்டான்டன் சதுரங்கத் தொகுதி** என்பது, சதுரங்கம் விளையாடுவதற்கான காய்களின் குறிப்பிட்ட ஒரு வகையை உள்ளடக்கிய தொகுதி. சதுரங்க விதிகளின்படி போட்டிகளில் இவ்வகையையே பயன்படுத்தப்பட வேண்டும். நத்தானியேல் குக் என்பவர் வடிவமைத்த இவ்வகைக் காய்களுக்கு ஹோவார்ட் இசுட்டான்டன் என்பவரின் பெயரைத் தழுவிப் பெயரிடப்பட்டது. முதல் 500 தொகுதிகள் இசுட்டான்டனின் கைப்படக் கையப்பமிட்டு எண்ணிடப்பட்டது. 1849 ஆம் ஆண்டில் "ஜாக் ஆஃப் லண்டன்" நிறுவனத்தால் வெளியிடப்பட்ட இது விரைவிலேயே சதுரங்க விளையாட்டுக்கான தரமாகிவிட்டது. அன்றிலிருந்து இது உலகின் எல்லாப் பகுதிகளிலும் பயன்படத் தொடங்கியது.
# மூவலூர் மார்க்கசகாயேஸ்வரர் கோயில்


**மார்க்கசகாயேஸ்வரர் கோயில்**, தமிழ்நாட்டின் மயிலாடுதுறை மாவட்டத்தில் மயிலாடுதுறைக்கருகிலுள்ள மூவலூரில் அமைந்துள்ள சிவன் கோயில் ஆகும். இது திருநாவுக்கரசர் தேவாரப் பாடல்களில் காணப்படும் தேவார வைப்புத் தலம் ஆகும்.  

## அமைவிடம்
இத்தலம் கும்பகோணம்-மயிலாடுதுறை சாலையில் உள்ளது.  

## இறைவன்,இறைவி
இத்தலத்தில் உறையும் இறைவன் மார்க்கசகாயேஸ்வரர். இறைவி மங்களநாயகி, சௌந்தரநாயகி.  

## மயிலாடுதுறை சப்தஸ்தானம்
மயிலாடுதுறையில், திருவாவடுதுறை ஆதீனத்திற்குச் சொந்தமான ஐயாறப்பர் கோவிலில் நடைபெறும் சப்தஸ்தான திருவிழாவில் பங்கேற்கும் ஏழு சிவன் கோயில்களுள் இக்கோயிலும் ஒன்றாகும்.  

;பங்கேற்கும் பிற ஆறு கோயில்கள்  
- அறம் வளர்த்த நாயகி உடனுறை ஐயாறப்பர் கோயில்
- மயிலாடுதுறை அபயாம்பிகை உடனுறை மயூரநாதசுவாமி கோயில்
- கூறைநாடு சாந்தநாயகி உடனுறை புனுகீசுவரர் கோயில்
- சோழம்பேட்டை அறம்வளர்த்த நாயகி உடனுறை அழகியநாதர் கோயில்
- துலாக்கட்டம் காசி விசாலாட்சி உடனுறை காசி விசுவநாதர் கோயில்
- சித்தர்காடு திரிபுரசுந்தரி உடனுறை பிரம்மபுரீசுவரர் கோயில்

இவ்வேழு திருக்கோவில்களின் சுவாமிகளும் (ஏழூர் தெய்வங்கள்) மயூரநாதர் கோவிலில் சங்கமிக்கும் சப்தஸ்தான விழா ஆண்டுதோறும் மயிலாடுதுறையில் நடைபெறுகிறது.
# சோழம்பேட்டை அழகியநாதர் கோயில்



**அழகியநாதர் கோயில்** தமிழ்நாட்டில், மயிலாடுதுறைக்கு அருகிலுள்ள சோழம்பேட்டையில் அமைந்துள்ள சிவன் கோயில் ஆகும்.  

## அமைவிடம்
இத்தலம் மயிலாடுதுறை மாவட்டம், மயிலாடுதுறை வட்டத்தில் உள்ளது.  

## இறைவன், இறைவி
இத்தலத்தில் உறையும் இறைவன் அழகியநாதர். இறைவி அறம்வளர்த்தநாயகி.  

## மயிலாடுதுறை சப்தஸ்தானம்
மயிலாடுதுறையில், திருவாவடுதுறை ஆதீனத்திற்குச் சொந்தமான ஐயாறப்பர் கோவிலில் நடைபெறும் சப்தஸ்தான திருவிழாவில் பங்கேற்கும் ஏழு சிவன் கோயில்களுள் இக்கோயிலும் ஒன்றாகும்.  

பங்கேற்கும் பிற கோயில்கள்  
- அறம் வளர்த்த நாயகி உடனுறை ஐயாறப்பர் கோயில்
- மயிலாடுதுறை அபயாம்பிகை உடனுறை மயூரநாதசுவாமி கோயில்
- கூறைநாடு சாந்தநாயகி உடனுறை புனுகீசுவரர் கோயில்
- மூவலூர் மங்களநாயகி சௌந்தரநாயகி உடனுறை மார்க்கசகாய சுவாமிகோயில்
- துலாக்கட்டம் காசி விசாலாட்சி உடனுறை காசி விசுவநாதர் கோயில்
- சித்தர்காடு திரிபுரசுந்தரி உடனுறை பிரம்மபுரீசுவரர் கோயில்

இவ்வேழு திருக்கோவில்களின் சுவாமிகளும் (ஏழூர் தெய்வங்கள்) மயூரநாதர் கோவிலில் சங்கமிக்கும் சப்தஸ்தான விழா ஆண்டுதோறும் மயிலாடுதுறையில் நடைபெறுகிறது.  

## மேற்கோள்
# புதுக்கோட்டை தட்சிணாமூர்த்தி பிள்ளை

**புதுக்கோட்டை தட்சிணாமூர்த்தி பிள்ளை** (டிசம்பர் 1875 - மே 1936) தமிழகத்தைச் சேர்ந்த இசைக் கலைஞர் ஆவார். மிருதங்கம், கஞ்சிரா, கடம் போன்ற இசைக் கருவிகளை வாசிப்பதில் வல்லவராக விளங்கியவர்.  

## இசை வாழ்க்கை
பண்டாராம் என்பவரிடம் கடம் வாசிப்புக் கலையையும், தஞ்சாவூர் நாராயணசுவாமியப்பா என்பவரிடம் மிருதங்க வாசிப்புக் கலையையும் கற்றார். மாமுண்டியா பிள்ளையின் மாணவராக இருந்து இசையைக் கற்றுக்கொண்டவர்.  

### இவரின் குறிப்பிடத்தக்க மாணவர்கள்
- பழனி சுப்பிரமணிய பிள்ளை
# கோவில் பாப்பாகுடி



**கோவில்பாப்பாகுடி** என்னும் ஊராட்சி, தமிழ்நாட்டின் மதுரை மாவட்டத்தில் அமைந்துள்ளது.  
இது மதுரை மாநகராட்சியின் வடமேற்கு எல்லையில் அமைந்துள்ள ஒரு வளர்நகர்ப் பகுதியாகும். இவ்வூராட்சியில் சிக்கந்தர் சாவடி கிராமமும், தினமணி நகர், எஸ்.வி.டி நகர் உள்ளிட்ட சில விரிவாக்கப் பகுதிகளும் அடங்கும்.  

## மக்கட்தொகை
2011ல் நடத்தப்பட்ட மக்கள்தொகை கணக்கெடுப்பின்படி 1909 வீடுகளுள்ள இவ்வூரில் 7419 பேர் வசித்தனர். இதில் 49.5% பெண்கள். 50.5% பேர் ஆண்கள். (திருநங்கைகள் தனித்துக் குறிப்பிடப்படவில்லை). இந்த எண்ணிக்கையில் ஆறு வயதுக்குட்பட்ட 865 குழந்தைகளும் அடங்குவர். ஏறத்தாழ 17% தாழ்த்தப்பட்டவர்கள். ஆண்களில் 79% பேரும், பெண்களில் 67% பேரும் எழுத்தறிவு பெற்றவர்கள் .  

## நீர்நிலைகள்
கோவில் பாப்பாகுடி கிராமத்தில் பெரிய கண்மாய், சின்னக் கண்மாய், ஊருணி ஆகிய முக்கிய நீர்நிலைகள் உள்ளன. இது பெரியாறு கால்வாய் மூலம் பெறப்பட்ட நீரினால் பாசன வசதி பெறும் பகுதிகளில் ஒன்றாகும்.  

## போக்குவரத்து
கிழக்கே சிக்கந்தர்சாவடியில் மதுரை-பாலமேடு ஆரச்சாலையுடனும்; தெற்கில் விளாங்குடியிலும், மேற்கில் பரவையிலும் தேசிய நெடுஞ்சாலை -7 உடனும் இவ்வூரை இணைக்கும் தார்ச்சாலைகள் உள்ளன. வடக்கில் உள்ள கிராமங்களான பொதும்பு, அதலை ஆகியவற்றுடனும் சாலைவசதி உள்ளது. தமிழ்நாடு அரசுப் போக்குவரத்துக் கழகத்தின் மதுரை மண்டலம் மூலமாக மதுரை பெரியார் பேருந்து நிலையத்திலிருந்து நகரப்பேருந்து (தடம் எண் 43H) நாளொன்றுக்கு 12 முறைகள் வந்துசெல்கிறது. இவை தவிர சிற்றுந்து, பகிர்வு தானிகள் வசதியும் உண்டு.  

## கல்வியகங்கள்
இந்திராகாந்தி தேசியத் திறந்தநிலைப் பல்கலைக்கழகத்தின் மதுரை மண்டல அலுவலகம் இவ்வூராட்சிக்குட்பட்ட பகுதியில்தான் அமைந்துள்ளது.  

1921ல் இவ்வூரில் துவங்கப்பட்டு, நடுநிலைப்பள்ளியாக செயல்பட்டு வரும் பள்ளி உள்ளது. சிக்கந்தர்சாவடியிலும் ஒரு நடுநிலைப்பள்ளி உள்ளது. இவை மதுரை மேற்கு ஊராட்சி ஒன்றிய உள்ளாட்சி நிர்வாகத்துக்குட்பட்டவை. இவை தவிர தனியார் உயர்நிலைப் பள்ளி ஒன்றும், தனியார் மழலையர் & துவக்கப் பள்ளி ஒன்றும் செயல்பட்டு வருகின்றன.  

## சுகாதாரம்
அரசு ஆரம்ப சுகாதார நிலையம் இவ்வூராட்சியில் உள்ளது.  

## தொழிலகங்கள்

மோட்டார் வாகனங்களுக்கு கூடு கட்டும் பல கூடங்கள் இப்பகுதியில் செயல்பட்டுவருகின்றன.  

## கேளிக்கை வசதி
கோவில் பாப்பாகுடி ஊராட்சிக்குட்பட்ட பகுதியில் திரையரங்கம் ஒன்று செயல்பட்டுவருகிறது.  

## உள்ளாட்சி மன்றம்
2011ல் நடைபெற்ற உள்ளாட்சித் தேர்தலில் தேர்ந்தெடுக்கப்பட்டு ஊராட்சி மன்றத் தலைவராக இரா. சரவணன் பணியாற்றி வருகிறார். உறுப்பினர்களாக சொ. பாலமுருகன், ச. ஜெயா, சு. கணேசன், பா. காவேரி, சு.லட்சுமணன், பா. குமார், மு. சாந்தி, ஆர். சுப்புராஜ் ஆகியோர் உள்ளனர். வி. ராமர் மறைவுக்குப் பிறகு ஒரு இடம் காலியாக உள்ளது.
# விக்ரோறியாக் கல்லூரி, சுழிபுரம்


**விக்டோரியா கல்லூரி** (*Victoria College*)இலங்கை, யாழ்ப்பாணம் மாவட்டத்தில் சுழிபுரம் என்ற ஊரில் அமைந்துள்ளது.  

## வரலாறு
கனகரத்தினம் முதலியார் என்பவர் 1876 ஆம் ஆண்டில் சுழிபுரம் இந்து ஆங்கில பாடசாலையை நிறுவினார். இப்பாடசாலைக்கு பின்னர் விக்ரோரியா கல்லூரி எனப் பெயரிடப்பட்டது. 1880 எனப் பொறிக்கப்பட்ட மணி இப்பாடசாலையில் இன்னும் உள்ளது. 1892 இல் அரச உதவி பெறும் பாடசாலையாகப் பதிவு செய்யப்பட்டது. 1905 ஆம் ஆண்டு புதிதாக அமைக்கப்பட்ட ரிட்ஜ்வே மண்டபத்தை அப்போது பிரித்தானிய இலங்கையின் ஆளுநராக இருந்த சேர் என்றி பிளக் திறந்து வைத்தார். 1938 ஆம் ஆண்டில் உயர்தர வகுப்புகள் ஆரம்பிக்கப்பட்டன.  

1946 ஆகத்து 1 இல் இப்பாடசாலையை இலங்கை அரசாங்கம் கையேற்றுக் கொண்டது. 1948 இல் கல்லூரியின் ஆரம்பப் பிரிவும் 1951 இல் நான்கு ஆய்வுகூடங்களும் அமைக்கப்பட்டன. 1955 இல் குருகே மண்டபம் அமைக்கப்பட்டது.
# ஸ்கந்தவரோதயா கல்லூரி



**ஸ்கந்தவரோதயா கல்லூரி**(*Skandavarodaya College*) யாழ்ப்பாணம் மாவட்டத்தின் கந்தரோடை என்ற கிராமத்தில் அமைந்துள்ளது. கந்தரோடை கிராமத்தில் வந்துதித்த பெரியார் கந்தையா உபாத்தியாயரினாலே 1894ம் வருடம் ஸ்கந்தவரோதயா கல்லூரி தாபிக்கப்பட்டது. தாபிக்கப்பட்ட காலத்தே முகாமையாளர்களாக அமர்ந்திருந்து இப்பாடசாலையினை வளர்த்த பெருமை திரு சீனிவாசகம் மற்றும் நாகநாதன் என்போரையே சாரும்.
# செங்குந்த இந்துக் கல்லூரி


## வரலாறு
நல்லூர் இராசதானி சூழவுள்ள பகுதிகளில் பெருமளவு வசித்த செங்குந்த மக்களும் சைவர்களும் தமது மக்களுக்கு சைவ சூழலில் கல்வி புகட்ட இப்பாடசாலையை ஆரம்பித்தனர். பிரபல சோதிட நிபுணரும் கொண்டலடி வைரவ கோவில் தர்மகர்த்தாவுமாகிய சண்முகம் இளயதம்பி என்பவரின் பராமரிப்பில் இருந்த கோவிலுக்கு சொந்தமான பண்டாரிவளவு என்றழைக்கப்பட்ட காணியில் 1932 காலப்பகுதியில் கந்தவாச மண்டபம் (சங்கமடம்) அமைக்கப்பட்டது. இதுவே செங்குந்த இந்துக் கல்லூரியின் ஆரம்பம் ஆகும். செங்குந்த மகாசபை நிகழ்ச்சிகள் நடத்தப் பயன்படுத்தப்பட்டது. சைவப் பாடசாலைகள் நிறுவும் சேவை புரிந்த சைவ வித்தியா விருத்தி சபையின் முகாமையாளரும் வழக்கறிஞருமான இந்துபோர்ட் இராசரத்தினம், சண்முகம் இளயதம்பி ஆகியோரின் கூட்டுமுயற்சியில் 1934 அக்டோபர் 1 விஜயதசமி அன்று செங்குந்த சைவத் தமிழ்க் கலவன் பாடசாலை என்ற பெயரில் ஆரம்பிக்கப்பட்டது. இப்பாடசாலையின் முதல் அதிபராக சுன்னாகம் குமாரசுவாமிப் புலவரின் மகன் முத்துக்குமாரசுவாமிப்பிள்ளை (1934-1943) நியமிக்கப்பட்டார்.  

## கல்லூரிப் பண்
வாழ்த்திடுவோம் எங்கள் கல்லூரித் தாயை  

வளமுடன் மாணவர் நாமே.  

செங்குந்த இந்துக் கல்லூரியை என்றும்  

எங்களுக்குக் கல்வி அளித்து  

பொங்கும் புகழுடன் வாழ்ந்திட நாமே  

திங்கள் முடியோனைத் துதிப்போம்  

கன்னல் சுவை தரும் தமிழ்மொழியுடனே  

அன்னிய ஆங்கிலம் சேர்த்து  

இன்னிசை யோடுயர் இலக்கியம் பலவும்  

என்றுமே அளித்திடும் அன்னாய்  

இத்தல மீதினில் மாணவர் எல்லாம்  

உத்தமாராய் வாழ வேண்டி  

சத்தியம் ஒழுக்கம் எனுமுயர் பண்பை  

எத்தினமும் ஊட்டும் தாயே  

வறுமையாய் வாடினும் வளமுற்று வாழினும்  

மறந்திட மாட்டோம் உன் நலனை  

குறைகளின்;றி உனைக் குவலயம் போற்றிட  

இறைவனை வேண்டுவோம் நாமே  

எந்தை போல் வந்தெமக் கறிவுரை கூறும்  

இராசரெத்தினம் என்றும் வாழ்க  

சிந்தையில் இந்துக்கள் கல்வியை நிறைத்த  

'இந்துபோட்' ஸ்தாபனம் வாழ்க  

வாழிய வாழிய எங்கள் கல்லூரி வாழிய வாழிய என்றும்  

வாழ்க! வாழ்க!! வாழ்க!!!  

வளம் பல் பெருக்கி என்றும் வாழிய எங்கள் கல்லூரி!  

இயற்றியவர்: சிற்பி. எஸ். சரவணபவன்
# ஏழு ஆனை கட்டி ஐயனார்


விருதுநகர் மாவட்டம் ஆவுடையபுரம் கிராமத்தில் தெலுங்கு யாதவ சமுதாயத்திற்குப் பதியப்பட்ட **ஏழு ஆணை கட்டி ஐயனார் கோயில்** அமைந்துள்ளது. இந்தக் கோவில் ஆவுடையபுரத்திற்குக் கிழக்கேயும் மன்னார் கோட்டைக்கு மேற்கேயும் அமைந்துள்ளது. இந்தக் கோவில் ஆற்றங்கரையில் அமைந்துள்ளது .இங்கு காவல் தெய்வமான கருப்பசாமி, இருளப்பசாமி, தாதா சுவாமி தெய்வங்களின் சன்னிதிகளும் இருக்கின்றன. பெண் தெய்வமான காளியம்மன் உள்ளது.
# ஹன்ஸல் அண்ட் க்ரேடெல்



**ஹன்ஸல் அண்ட் க்ரேடெல் 3டி** இது 2013ஆம் ஆண்டு வெளியான ஐக்கிய அமெரிக்க அதிரடி திகில் திரைப்படம். இந்த திரைப்படத்தை தோம்மி வர்கோல எழுதி இயக்க, ஜெரமி ரெனர், ஜெம்மா ஆர்டேர்தோன், பாம்கே ஜான்சென், பீட்டர் ஸ்டோமெரே, தாமஸ் மன் உள்ளிட்ட பலர் நடித்துள்ளார்கள்.  

## கதைச்சுருக்கம்
அண்ணன் தங்கையான ஜெரமி ரெனர் மற்றும் ஜெம்மா ஆர்டேர்தோன் கேட்ட சூனியக்காரர்கலை கண்டு பிடுத்து எப்படி அழிக்கின்றார்கள் என்பதுதான் கதை.  

## நடிகர்கள்
- ஜெரமி ரெனர்
- ஜெம்மா ஆர்டேர்தோன்
- பாம்கே ஜான்சென்
- பீட்டர் ஸ்டோமெரே
- தாமஸ் மன்

## தமிழில்
இந்தத் திரைப்படம் தமிழ் மொழியில் ஹன்ஸல் அண்ட் க்ரேடெல்: காபல வேட்டையர்கள் என்ற பெயரில் மொழிமாற்றம் செய்யப்பட்டு பிப்ரவரி 2ஆம் திகதி 2013ஆம் ஆண்டு வெளியானது.
# குல்பர்கா மக்களவைத் தொகுதி

**குல்பர்கா மக்களவைத் தொகுதி** இந்திய மக்களவைக்கான தொகுதியாகும். இது கர்நாடகத்தின் 28 மக்களவைத் தொகுதிகளில் ஒன்றாகும்.  

## சட்டமன்றத் தொகுதிகள்
இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.  
| எண் | பெயர் |  |  |  |  |
| --- | --- | --- | --- | --- | --- |
| கலபுரகி | 34 | அப்சல்புரா | பொது | இந்திய தேசிய காங்கிரஸ் | எம். ஒய். பாட்டீல் |
| 35 | சேவர்கி | பொது | இந்திய தேசிய காங்கிரஸ் | அஜய் தரம் சிங் |  |
| யாதகிரி | 39 | குர்மித்கல் | பொது | மதச்சார்பற்ற ஜனதா தளம் | சரண கௌடா கந்தகூர் |
| கலபுரகி | 40 | சித்தாப்புரா | பட்டியல் சாதியினர் | இந்திய தேசிய காங்கிரஸ் | பிரியங்க எம். கர்கே |
| 41 | சேடம் | பொது | இந்திய தேசிய காங்கிரஸ் | சரண பிரகாஷ் ருத்ரப்பா பாட்டீல் |  |
| 43 | குல்பர்கா ஊரகம் | பட்டியல் சாதியினர் | பாரதிய ஜனதா கட்சி | பசவராஜ் மட்டிமுட் |  |
| 44 | குல்பர்கா தக்சினா | பொது | இந்திய தேசிய காங்கிரஸ் | அல்லம பிரபு பாட்டீல் |  |
| 45 | குல்பர்கா உத்தரா | பொது | இந்திய தேசிய காங்கிரஸ் | கனீஸ் பாத்திமா | } |

## நாடாளுமன்ற உறுப்பினர்கள்
- 2009: மல்லிகார்ஜுன் கார்கே, இந்திய தேசிய காங்கிரசு
- 2014: மல்லிகார்ஜுன் கார்கே, இந்திய தேசிய காங்கிரசு
# பீதர் மக்களவைத் தொகுதி

**பீதர் மக்களவைத் தொகுதி** இந்திய மக்களவைக்கான தொகுதிகளில் ஒன்று. இது கர்நாடக மாநிலத்தில் உள்ளது. இந்த தொகுதிக்குள் பீதர் மாவட்டமும், குல்பர்கா மாவட்டத்தின் பகுதிகளும் உள்ளன.  

## சட்டமன்றத் தொகுதிகள்
இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.ref name="ceo"></ref>  
| எண் | பெயர் |  |  |  |  |
| --- | --- | --- | --- | --- | --- |
| கலபுரகி | 42 | சிஞ்சோலி | பட்டியல் சாதியினர் | பாரதிய ஜனதா கட்சி | அவிநாஷ் உமேஸ் ஜாதவ் |
| 46 | ஆலந்தா | பொது | இந்திய தேசிய காங்கிரஸ் | போஜ் ராஜ் |  |
| பீதர் | 47 | பசவகல்யாணா | பொது | பாரதிய ஜனதா கட்சி | சரணு சலகார் |
| 48 | ஹும்னாபாத் | பொது | பாரதிய ஜனதா கட்சி | சித்து பாட்டீல் |  |
| 49 | பீதர் தெற்கு | பொது | பாரதிய ஜனதா கட்சி | சைலேந்திரா பெல்தாலே |  |
| 50 | பீதர் | பொது | இந்திய தேசிய காங்கிரஸ் | ரஹீம் கான் |  |
| 51 | பால்கி | பொது | இந்திய தேசிய காங்கிரஸ் | ஈஸ்வர பீமண்ண கன்ட்ரே |  |
| 52 | ஔரத் | பட்டியல் சாதியினர் | பாரதிய ஜனதா கட்சி | பிரபு சவுகான் | } |

## நாடாளுமன்ற உறுப்பினர்கள்
- 2014: பகவந்த் குபா, பாரதிய ஜனதா கட்சி
# சிமோகா மக்களவைத் தொகுதி

**சிமோகா மக்களவைத் தொகுதி** இந்திய மக்களவைக்கான தொகுதி. இது கர்நாடகத்தின் 28 தொகுதிகளில் ஒன்று.  

## சட்டமன்றத் தொகுதிகள்
இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.  
| எண் | பெயர் |  |  |  |  |  |
| --- | --- | --- | --- | --- | --- | --- |
| சிவமொக்கா | 111 | சிவமொக்கா ஊரகம் | பட்டியல் சாதியினர் | மதச்சார்பற்ற ஜனதா தளம் | சாரதா பூரயா நாயக் |  |
| 112 | பத்ராவதி | பொது | இந்திய தேசிய காங்கிரஸ் | பி. கே. சங்கமேஸ்வரா |  |  |
| 113 | சிவமொக்கா | பொது | பாரதிய ஜனதா கட்சி | சன்னபசப்பா |  |  |
| 114 | தீர்த்தஹள்ளி | பொது | பாரதிய ஜனதா கட்சி | ஆரக ஞானேந்திரா |  |  |
| 115 | சிகாரிபுரா | பொது | பாரதிய ஜனதா கட்சி | விஜயேந்திர எடியூரப்பா |  |  |
| 116 | சோரபா | பொது | இந்திய தேசிய காங்கிரஸ் | எஸ். மது பங்காரப்பா |  |  |
| 117 | சாகரா | பொது | இந்திய தேசிய காங்கிரஸ் | பி. கே. கோபாலகிருஷ்ண பேளூர் |  |  |
| உடுப்பி | 118 | பைந்தூரு | பொது | பாரதிய ஜனதா கட்சி | குருராஜ் செட்டி கண்டிஹோளே | } |

## முன்னாள் நாடாளுமன்ற உறுப்பினர்கள்
- 1996: சாரெகொப்பா பங்காரப்பா, இந்திய தேசிய காங்கிரசு
- 1998: அயனூர் மஞ்சுநாத், பாரதிய ஜனதா கட்சி
- 1999: சாரெகொப்பா பங்காரப்பா, இந்திய தேசிய காங்கிரசு
- 2004: சாரெகொப்பா பங்காரப்பா, பாரதிய ஜனதா கட்சி
- 2005: சாரெகொப்பா பங்காரப்பா, சமாஜ்வாதி கட்சி
- 2009: பி. ஒய். ராகவேந்திரா, பாரதிய ஜனதா கட்சி
- 2014: பி. எஸ். எடியூரப்பா, பாரதிய ஜனதா கட்சி
# தார்வாடு மக்களவைத் தொகுதி

**தார்வாட் மக்களவைத் தொகுதி** இந்திய மக்களவைக்கான தொகுதி. இது கர்நாடகத்தின் 28 தொகுதிகளில் ஒன்று.  

## சட்டமன்றத் தொகுதிகள்
இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.  
| எண் | பெயர் |  |  |  |  |  |
| --- | --- | --- | --- | --- | --- | --- |
| தாரவாடா | 69 | நவலகுந்தா | பொது | இந்திய தேசிய காங்கிரஸ் | நிங்கரட்டி ஹனுமரட்டி கோனரட்டி |  |
| 70 | குந்தகோலா | பொது | பாரதிய ஜனதா கட்சி | எம். ஆர். பாட்டீல் |  |  |
| 71 | தாரவாடா | பொது | இந்திய தேசிய காங்கிரஸ் | வினய் குல்கர்னி |  |  |
| 72 | உப்பள்ளி-தாரவாடா-கிழக்கு | பட்டியல் சாதியினர் | இந்திய தேசிய காங்கிரஸ் | அபய்யா பிரசாத் |  |  |
| 73 | உப்பள்ளி-தாரவாடா-மத்தியம் | பொது | பாரதிய ஜனதா கட்சி | மகேஷ் தெங்கினகாயி |  |  |
| 74 | உப்பள்ளி-தாரவாடா-மேற்கு | பொது | பாரதிய ஜனதா கட்சி | அரவிந்த் பெல்லாடு |  |  |
| 75 | கலகடகி | பொது | இந்திய தேசிய காங்கிரஸ் | சந்தோஷ் எஸ். லாட் |  |  |
| ஹாவேரி | 83 | சிக்காவ் | பொது | பாரதிய ஜனதா கட்சி | பசவராஜ் பொம்மை | } |

## நாடாளுமன்ற உறுப்பினர்கள்
- 2009: பிரகலாத் ஜோஷி, பாரதிய ஜனதா கட்சி
# மோடி எழுத்துமுறை

மராட்டி மொழியை எழுதப் பயன்படும் சுருக்கெழுத்து முறைகளில் ஒன்று **மோடி எழுத்துமுறை** ஆகும். மோடி நெடுங்கணக்கில் உள்ள எழுத்துக்கள் தேவநாகரி வடிவத்தை அடியொற்றியவையாயினும் அதிலுள்ள பல எழுத்துக்கள் குறைக்கப்பட்டு, குறில், நெடில் வேறுபாடுகள் இன்றி இடத்துக்குத் தக்கவாறு பொருள்கொள்ளும்படி அமைந்து, எழுதுகோலை காகிதத்திலிருந்து எடுக்காமல் வேகமாக எழுத வசதியாக அமைந்தவை.  

## வரலாறு
இசுலாமிய ஆட்சியாளர்கள் பார்சி மொழியை எழுதுவதற்கு இருவகை வரிவடிவங்களைப் பயன்படுத்தினர். தெளிவாகவும், மெதுவாகவும் எழுதுவதற்கு 'நாஸ்தலிக்' என்னும் முறையும், விரைவாக எழுதுவதற்கு 'சிகஸ்த' என்னும் முறையும் பயன்படுத்தப்பட்டது. இதைக்கண்ட தேவகிரி யாதவ அரசர்களின் முதன்மை அமைச்சராக (கி.பி. 1259 - 1274) இருந்த ஹேமாத்பந்த் (எ) ஹேமாத்ரி பண்டித் என்பவர் மராட்டி மொழிக்கும் இச்சுருக்கெழுத்து முறையை உருவாக்கினார்.  

## பெயர்க்காரணம்
"மோடணே" (मोडणे) என்கிற மராட்டிச் சொல்லுக்கு "உடைத்தல்" என்று பொருள். தேவநாகரி வடிவத்தை உடைத்து உருவாக்கப்பட்டதால் இப்பெயர் ஏற்பட்டதாகக் கருதலாம். இதைத் தவிர்த்து, இலங்கையிலிருந்து வந்த எழுத்துமுறை என்பதுவோ, "மௌர்யி" என்ற அசோகனது எழுத்துமுறையிலிருந்து உருவானது என்பதுவோ, "குடில லிபி"யிலிருந்து வந்தது என்பதுவோ, சிவாஜி காலத்து பாலாஜி ஆவஜி என்பவர் உருவாக்கியது என்பதுவோ ஆதாரங்களற்ற ஒவ்வாத கருத்துக்கள் என்று கீழ்வரும் உசாத்துணை நூலின் பதிப்புரையில் குறிப்பிடப்பட்டுள்ளது.  

## தமிழகத்தில் மோடி எழுத்துமுறை
சத்திரபதி சிவாஜியின் காலத்தில் மகாராஷ்டிராவிலிருந்து தஞ்சாவூருக்கு வந்த மராட்டியர், மோடி எழுத்துமுறையையும் தமிழகம் கொணர்ந்து பயன்படுத்தினர். கி.பி. 1676இல் ஏகோஜி (அ) வெங்கோஜி தஞ்சையைக் கைப்பற்றி ஆளத்தொடங்கியது முதல் கி.பி.1855இல் இரண்டாம் சிவாஜியின் ஆட்சி முடிவுற்றது வரையிலான மோடி ஆவணங்கள் கிடைத்துள்ளன.  

## குறியீட்டு மொழி
தற்போதும் மோடி எழுத்துமுறையை கணக்கர்கள் குறியீட்டு மொழியாக பயன்படுத்தி வருகின்றனர். இம்மோடி எழுத்துமுறையை குறித்து புனே நகரத்தைச் சேர்ந்த்த ஆர்வலர்கள் சிலர் ஆராய்ந்து வருகின்றனர்.
# நரசாபுரம் மக்களவைத் தொகுதி



**நரசாபுரம் மக்களவைத் தொகுதி**, ஆந்திரப் பிரதேசத்தின் 25 மக்களவைத் தொகுதிகளில் ஒன்று.  

## சட்டமன்றத் தொகுதிகள்
- ஆச்சண்டா
- பாலகொல்லு
- நரசாபுரம்
- பீமவரம்
- உண்டி
- தணுக்கு
- தாடேபல்லிகூடம்

## நாடாளுமன்ற உறுப்பினர்கள்
- 2014 : பதினாறாவது மக்களவை - கோகராஜு கங்கா ராஜு - பாரதிய ஜனதா கட்சி
- 2009 -2014 : பதினைந்தாவது மக்களவை - கனுமூரி பாபி ராஜு - இந்திய தேசிய காங்கிரசு
- 2019: 17வது மக்களவை - கனுமுரு ரகு ராம கிருஷ்ண ராஜு - ஒய். எஸ். ஆர். காங்கிரஸ் கட்சி
# டேவிட் சில்வர்மேன்



**டேவிட் சில்வர்மேன்** (David Silverman, பிறப்பு:ஆகசுடு 13, 1966) அமெரிக்க நாட்டைச் சேர்ந்த ஒரு இறைமறுப்பாளர் (நாத்திகர்) ஆவார். ஆறு வயது முதலே இவருக்குக் கடவுள் நம்பிக்கை இல்லை. பள்ளியில் படிக்கும்போது நாத்திகம் பற்றிப் பெரிதும் விவாதம் செய்வார்.  

1997 ஆம் ஆண்டில் நியூ ஜெர்சி நாத்திகர்கள் சங்க இயக்குநர் பொறுப்பை ஏற்றார். அமெரிக்கன் நாத்திகர்கள் என்னும் இதழுக்குக் கட்டுரைகள் எழுதி வருகிறார். 2010 செப்டம்பர் முதல் அமெரிக்க நாத்திகர்கள் என்னும் அமைப்பின் தலைவராக இருந்து வருகிறார். தொலைக்காட்சிகளில் தோன்றிப் பேசியும் கருத்தரங்குகளில் உரையாடியும் வருகிறார்.  

நாத்திகக் கருத்துக்களைப் பரப்புவதோடு அல்லாமல் மதமும் அரசியலும் வேறு வேறாக இருக்க வேண்டும் என்று கூறி வருகிறார்.  
நாத்திகர் தொலைக்காட்சி 2014 ஆம் ஆண்டில் இவருடைய முயற்சியில் தொடங்கப்பட்டது. மார்க்கட்டிங், கணினி இயல் ஆகிய துறைகளில் பட்டங்கள் பெற்றுள்ளார். நியூ ஜெர்சியில் தம் குடும்பத்துடன் வாழ்ந்து வருகிறார்.
# பெத்தானியாவின் இலாசர்



**பெத்தானியாவின் இலாசர்** அல்லது **புனித இலாசர்** என்பவர் யோவான் நற்செய்தியின்படி இறந்த நான்கு நாட்களுக்குப்பின்னர் இயேசு கிறித்துவால் உயிர் பெற்றவர் ஆவார். இந்த நிகழ்வு யோவான் நற்செய்தியில் இயேசு செய்த ஏழு புதுமைகளில் ஒன்றாகும். கிழக்கு மரபுவழி திருச்சபை மற்றும் கத்தோலிக்க திருச்சபையின் மரபுகளில் இலாசரின் பின்னாட்கள் குறித்த ஒத்த கருத்தில்லை.  

*கடவுளே எனக்கு உதவி* எனப்பொருள்படும் இலாசர் என்னும் பெயரானது லூக்கா நற்செய்தியில் *செல்வந்தனும் இலாசரசும் உவமையில்* மறொருவருக்கும் வழங்கப்படுவது குறிக்கத்தக்கக்து.  

யோவான் நற்செய்தியில் குறிப்பிடப்படும் இந்த நிகழ்வினாலே இறந்ததாகக்கருதப்படும் உயிரினம் உயிர்பெறும் நிகழ்வை குறிக்க இலாசரின் பெயர் பயன்படுத்தப்படுகின்றது. *Lazarus taxon* என்னும் சொல் தொல்லுயிர் எச்சப் பதிவுகளில் சில காலத்திற்கு காணாமல் இருந்ததால் அழிந்த இணம் எனக்கருதப்பட்டவை மீண்டும் காணக்கிடைக்கும் நிகழ்வைக்குறிக்கின்றது. அதேபோல *Lazarus phenomenon* என்னும் சொல் மீளுயிர்ப்புச் சுவாசம் கைவிடப்பட்டப்பின்பு மீண்டும் உயிர்பெற்று இதயம் துடிக்கும் நிகழ்வை குறிக்கப்பயன்படுத்தப்படுகின்றது.  

## கலையில்

கிறிஸ்து இலாசரை உயிர்பெறச்செய்த நிகழ்வானது கிறித்தவ சமயக்கலையில் அதிகம் இடம்பெற்றுள்ளது. ரெம்பிரான்ட், வின்சென்ட் வான் கோ முதலிய பல குறிக்கத்தக்க ஓவியர்கள் இதனைத்தீட்டியுள்ளனர்.
# எம். என். பாலூர்


**பாலூர் மாதவன் நம்பூதிரி**(*Paloor Madhavan Namboothiri *), மலையாளக் கவிஞர் ஆவார். இவரை **எம். என். பாலூர்** என்று அழைப்பர். இவர் எறணாகுள மாவட்டத்தில் உள்ள பாறக்கடவு என்ற ஊரில் பிறந்தவர். தன் இள வயதில் சமசுகிருதத்தைக் கற்றார். சில காலத்திற்குப் பாம்பேயில் வாழ்ந்தார்.  

## எழுதிய நூல்கள்
- பேடித்தொண்டன்
- கலிகாலம்
- தீர்த்தயாத்ர
- சுகம சங்கீதம்
- கவித
- பங்கியும் அபங்கியும்
- பச்ச மாங்ங
- கதயில்லாத்தவன்றெ கத

## விருதுகள்
- 1983: கேரள சாகித்திய அகாதமி விருது (*கலிகாலம்* என்ற கவிதைக்காக)
- 2009: ஆசான் நினைவு கவிதை விருது
- 2004: கேரள சாகித்திய அகாதமி விருது (அனைத்துப் பங்களிப்பிற்காகவும்)
- 2007: ஓ. எம். சி. நாரயணன் நம்பூதிரிபாடு நினைவு தேவிபிரசாதம் விருது
- 2007: *கவனகௌதுகம்-கனிப்பையூர் விருது, (*அர்த்தநாரீஸ்வரன்'' )
- 2007: தேவிபிரசாதம் அறக்கட்டளை விருது
- 2013: சாகித்திய அகாதமி விருது (*கதயில்லாத்தவன்றெ கத* என்ற சுயசரிதைக்காக)
# விக்கிப்பீடியா:பங்களிப்பாளர் அறிமுகம்/மொஹம்மத் இஜாஸ்


<span> **மொஹம்மத் இஜாஸ் **</span>, இலங்கையில் உள்ள கண்டி உடத்தலவின்னையைச் சேர்ந்தவர். சனவரி 7 2014 முதல் தமிழ் விக்கிமீடியா திட்டங்களில் தொடர்ந்து பங்களித்து வருகின்றார். தற்பொழுது ஐக்கிய அரபு அமீரகத்தில் மேற்பார்வையராகப் பணியாற்றி வருகிறார். புதுப்பயனர் வரவேற்பு, பகுப்பாக்கம் , விக்கி பராமரிப்புப் பணிகளில் ஆர்வம் உள்ளவர்.
# உரும்பிராய் இந்துக் கல்லூரி


மலர்கலை உரும்பிராய் இந்துக்கல்லூரி  

வான்புகழ் ஓங்கியே வாழ்க!  

மெய்ஞ்ஞான மன்றில் விளைஞானத் திருவை  

விஞ்ஞானம் நல்கிட வாழ்க!  

ஒன்றே குலமும் ஒருவனே தேவனும்  

உண்மையை மாணவர்க் குணர்த்து  

மெய் மகா வாக்கியமாக  

மெய்ப்பொருள் காணுவதறிவு  

விளங்க நிரந்தரம் வாழ்க!  

மணிக்கொடி உரும்பிராய் மாநகர் எடுத்தே  

வான்புகழ் ஓங்கியே வாழ்க!  

வாழ்க! வாழ்க! வாழ்க!  

இந்துக்கல்லூரி வாழ்க!  

எங்கள் கல்லூரி வாழ்க!!
# சுங்ஜூ


**சுங்ஜூ** (*Chungju*) தென் கொரியாவின் வடக்கு சுங்செயோங் மாநிலத்தில் அமைந்துள்ள ஓர் நகரமாகும். இந்த நகரத்தின் புறநகரில் நாம்சன் மலை உள்ளது.  

அக்டோபரில் இங்கு நடக்கும் வருடாந்திர தற்காப்புக் கலைவிழாவிற்காக சுங்ஜூ புகழ்பெற்றுள்ளது. ஐக்கிய நாடுகள் அவையின் பொதுச்செயலாளர், பான் கி மூன் இங்குதான் தமது இளமைக் காலத்தில் வாழ்ந்திருந்தார்.  
## சின்னங்கள்
- நகரத்தின் மலர் : சிவந்தி
- நகரத்தின் பறவை : மண்டாரின் வாத்து
- நகரத்தின் மரம் : ஆப்பிள் மரம்
## சுங்ஜூ ஏரி

சுங்ஜூ அணை தென்கொரியாவின் மிகப்பெரிய பன்னோக்கு அணையாகும். இது பரந்த நீர்பரப்பைக் கொண்ட செயற்கை ஏரியை உருவாக்கியுள்ளது. அருகாமையில் வொரக்சான் குன்றும் சொங்னே பள்ளத்தாக்கும் அமைந்துள்ளன. மேலும் இப்பகுதியில் உள்ள குகைகளும் நீரூற்றுகளும் சுற்றுலாப் பயணிகளை ஈர்க்கின்றன.  

### 2013 உலக படகுவலிப்பு போட்டிகள்
2013ஆம் ஆண்டிற்கான உலக படகுவலிப்பு போட்டிகள் சுங்ஜூவின் டான்ஜியம் ஏரியில் ஆகத்து 25 முதல் செப்டம்பர் 1 வரை நடைபெற்றன.  

## விளைபொருட்கள்
சுங்ஜூ இங்கு விளையும் ஆப்பிள் பழங்களுக்கு புகழ் பெற்றது. நீண்ட பகல்நேர சூரிய ஒளியும் வெப்பநிலை மாற்றங்களும் ஆப்பிள் மரங்களுக்கு சாதகமாக அமைந்துள்ளன. 300 ஆண்டுகளுக்கு முன்னர் சீனாவிலிருந்து கொண்டுவரப்பட்ட ஆப்பிள் மரங்கள் நடப்பட்டன. 1912இலிருந்து அலுவல்முறையாக இங்கு பயிரிடப்படுகின்றது.  

## கல்வி
சுங்ஜூவில் இரண்டு பல்கலைக்கழகங்கள் உள்ளன: கொங்குக் பல்கலைக்கழகம், சுங்ஜூ பல்கலைக்கழகம். இவற்றைத் தவிர பல இளநிலை, இடைநிலை, உயர்நிலைப் பள்ளிகள் இங்குள்ளன.  
## வானிலை

## மேற்சான்றுகள்
# புரோக்கன் சிட்டி



**புரோக்கன் சிட்டி** இது 2013ஆம் ஆண்டு வெளியான ஐக்கிய அமெரிக்க க்ரைம் திரில்லர் திரைப்படம். இந்தத் திரைப்படத்தை அலென் ஹக்ஸ் இயக்க, மார்க் வால்பர்க், ரசல் குரோவ், கேதரின் ஜீடா-ஜோன்ஸ், ஜெஃப்ரி ரைட், பார்ரி பெப்பர் உள்ளிட்ட பலர் நடித்துள்ளார்கள்.  

## கதைச்சுருக்கம்
நியூயார்க் மேயரான ரசல் குரோவ், தன் இளம் மனைவியான கேதரின் ஜீடா-ஜோன்ஸ் மீது, பெரும் சந்தேகம். தன் மனைவிக்கு, வேறு யாருடனோ தொடர்பு உள்ளது என, சந்தேகிக்கிறார். மனைவியின் மனம் கவர்ந்த கள்ளன் யார் என்பதை கண்டுபிடிப்பதற்காக, நியூயார்க் போலீஸ் துறையில் பணியாற்றிய, மாஜி அதிகாரியான மார்க் வால்பர்க்கை பணியமர்த்துகிறார். அந்த மாஜி போலீஸ் அதிகாரி, மேயரின் காதலனை கண்டுபிடிக்கும்போது, அதிர வைக்கும், பல பயங்கர பின்னணிகள் வெளிச்சத்துக்கு வருகின்றன இது தான் இந்த திரைப்படத்தின் கதை.  

## நடிகர்கள்
- மார்க் வால்பர்க்
- ரசல் குரோவ்
- கேதரின் ஜீடா-ஜோன்ஸ்
- ஜெஃப்ரி ரைட்
- பார்ரி பெப்பர்

## வெளியீடு
இந்த திரைப்படம் ஜனவரி 18, 2013ஆம் அண்டு அமெரிக்கா, கனடா, இங்கிலாந்து போன்ற நாடுகளில் வெளியானது.
# பாவேந்தர் பாரதிதாசன் கலை மற்றும் அறிவியல் கல்லூரி



**பாவேந்தர் பாரதிதாசன் கலை அறிவியல் கல்லூரி** (Pavendar Bharathidasan college of Arts & Science) திருச்சி-புதுக்கோட்டை தேசிய நெடுஞ்சாலையில் பாரதிதாசன் பல்கலைக்கழ‌கத்தின் அருகே அமைந்துள்ளது. 1998 ஆம் ஆண்டு நிறுவப்பட்ட இக்கல்லூரி "சிறப்பு கற்றல்" “Learning of Excellence” என்னும் குறிக்கோளின் அடிப்படையில் இயங்கிவருகின்றது.  

## துறைகள்
*இளங்கலை*'  
- தமிழ்
- ஆங்கிலம்
- பிரெஞ்சு
- வர்த்தகம்
- வணிகம்
- கணினி அறிவியல்
- கணிதம்
- இயற்பியல்
- விலங்கியல்
- உயிரித் தொழில்நுட்பம்
- வர்த்தக நிர்வாகம்
- ஆடை வடிவமைப்பு
- உணவகவியல் மேலாண்மை

**முதுகலை**  
- முதுகலை உயிரித் தொழில்நுட்பம்
- முதுகலை தகவல் தொழில்நுட்பம்
- முதுகலை வணிகம்
- எம்.பில்., கம்ப்யூட்டர் சயின்ஸ்
- எம்.பில்., காமர்ஸ்

## வசதிகள்
# வட்டக்கச்சி மத்திய கல்லூரி



**வட்டக்கச்சி மத்திய கல்லூரி** இலங்கையின் கிளிநொச்சி மாவட்டத்திலுள்ள தலைசிறந்த தமிழ்ப் பாடசாலைகளில் ஒன்றாகும். முன்னர் வட்டக்கச்சி மகா வித்தியாலயம் என்று அழைக்கப்பட்ட இப்பாடசாலை 19/06/2014 முதல் வட்டக்கச்சி மத்திய கல்லூரியாக அதிகாரபூர்வமாக பெயர் மாற்றம் செய்யப்பட்டது.  

## கல்லூரிக் கீதம்

வாழ்த்துவோம் வாழ்த்துவோம்  

:வாழ்த்துவோமே  

ஞானவொளி மிளிரும் கல்வி  

:சாலைவளம் பெறவே - என்றும்  

::(வாழ்த்துவோம்....)  

கட்டுக்கட்டாய் நெல்மணிகள்  

:வெட்டிக் கட்டி வைத்திடும்  

வட்டக்கச்சி மாநிலத்தின்- உயரகல்லூரி  

:கட்சன் வீதி காட்சி தரும் எங்கள் கல்லூரி்  

பட்சமுடன் பல கலைகள் பயிலத் தரும் ஆலயம்  

::(வாழ்த்துவோம்....)  

தெள்ளு தமிழ் வளர்துப்பேச பணிபல புரியவும்  

:உள்ளமதில் அள்ளி அறிவுகளை அளிக்கும் நம் கலைக்கூடம்  

வள்ளுவன் குறளைப்போல வாழ்க நீடு வாழ்கவே  

::(வாழ்த்துவோம்...)  

## கல்லூரி அதிபர்கள்
### வட்டக்கச்சி மகா வித்தியாலயம்
- கே. சிவகுருநாதன் (01.01.1954 - 29.06.1956)
- எஸ். சாமுவேல் (02.07.1956 - 01.05.1962)
- கே. எஸ். இளையதம்பி (02.05.1962 - 10.09.1963)
- த. சதாசிவம் (07.11.1963 - 06.09.1965)
- கா. கந்தையா (07.09.1965 - 31.07.1967)
- மு. கந்தையா (04.08.1967 - 31.07.1968)
- க. பெரியதம்பி (03.08.1968 - 27.06.1969)
- நா.கந்தையா (02.07.1969 - 02.05.1970)
- திருமதி.ஆர். விஷ்ணு (19.01.1972 - 04.09.1972)
- செ. இராசசிங்கம் (05.09.1972 - 04.09.1975)
- எம். ஏ. மைக்கல் (15.09.1975 - 10.01.1978)
- நா. பொன்சபாபதி (01.04.1978 - 18.10.1984)
- ரி. வேலாயுதம் (19.10.1984 - 31.08.1986)
- எஸ். சாம்பசிவம் (01.09.1986 - 12.01.1988)
- ப. அரியரத்தினம் (13.01.1988 - 30.04.1991)
- த. குருகுலராசா (03.05.1991 - 14.081992)
- கி. சின்னராசா (05.09.1992 - 16.05.1995)
- பா. பாலச்சந்திரன் (16.05.1995 - 14.08.1995)
- கோ. செல்வராசா (15.08.1995 - 14.05.1999)
- இ. இராஜமகேந்திரன் (15.05.1999 - 05.01.2003)
- சி. சந்திரராசா (06.01.2003 - 15.01.2006)
- கனகசிங்கம் (16.01.2006 - 09.11.2008)
- எம். சி. எல். மனுவல் (10.11.2008 - 18-06-2014)

### வட்டக்கச்சி மத்திய கல்லூரி
- எம். சி. எல். மனுவல் (19.06.2014 - இன்று வரை)
# பிரதாபசந்திரன்



**பிரதாபசந்திரன்** என்பவர் மலையாளத் திரைப்பட நடிகர் ஆவார். இவர் பத்தனம்திட்டா மாவட்டத்தில் ஓமல்லூரில் பிறந்தவர். இவர் நூற்றுக்கும் அதிகமான மலையாளத் திரைப்படங்களில் நடித்துள்ளார்.  

## திரைப்படங்கள்
- வீண்டும் துலாபாரம்
- ஆயிரம் நாவுள்ள அனந்தன்
- மான்னார் மத்தாயி ஸ்பீக்கிங்
- சிந்தூர ரேக
- விருத்தன்மாரெ சூட்சிக்குக
- பாளையம்
- கஸ்டம்ஸ் டைரி
- மாபியா
- மகாநகரம்
- மாளூட்டி
- மான்யன்மார்
- நாடோடி
- ஆகாசக்கோட்டயிலெ சுல்தான்
- என்றெ சூர்யபுத்ரிக்கு
- கூடிக்காழ்ச
- மிமிக்ஸ் பரேடு
- ஒளியம்புகள்
- சாம்ராஜ்யம்
- அர்ஹதா
- இந்திரஜாலம்
- வர்த்தமான காலம்
- மகாயானம்
- ஜாக்ரத
- அடிக்குறிப்பு
- தௌத்யம்
- நாடுவாழிகள்
- நியூஸ்
- ஆகஸ்டு 1
- அப்‌காரி
- ஒரு சி பி ஐ டைரிக்குறிப்பு
- விசாரண
- ஆரண்யகம்
- மூன்னாம் முறை
- பட்டணப்ரவேசம்
- தனியாவர்த்தனம்
- நியூ டெல்லி
- இத்ரயும் காலம்
- ஒரு சிந்தூரப்பொட்டின்றெ ஓர்மைக்கு
- பூமியிலெ ராஜாக்கன்மார்
- இருபதாம் நூற்றாண்டு
- ஜனுவரி ஒரு ஓர்ம்மை
- வழியோரக்காழ்சகள்
- விரதம்
- ஆவனாழி
- சினேகமுள்ள சிம்மம்
- பஞ்சாக்னி
- கண்டு கண்டறிஞு
- நிறக்கூட்டு
- மகன் என்றெ மகன்
- முகூர்த்தம் பதினொன்னு முப்பதின்
- அழியாத்த பந்தங்கள்
- கூடும் தேடி
- உதயகீதம்
- வெள்ளரிக்காபட்டணம்
- இவிடெ இங்ஙனெ
- கூட்டினிளங்கிளி
- முத்தோடு முத்து
- பிரியில்ல நாம்
- சந்தியா மயங்கும் நேரம்
- உயரங்களில்
- ஆ ராத்ரி
- ஆட்டக்கலாசம்
- பூகம்பம்
- சங்காத்தம்
- ஹிமவாகினி
- இனியெங்கிலும்
- ஓடை நதியாகிறது
- ப்ரதிஜ்ஞ
- சந்தியக்கு விரிஞ்ஞ பூ
- தாளம் தெற்றிய தாரட்டு
- இன்னல்லெங்கில் நாளெ
- ஆக்ரோசம்
- இத்திரி நேரம் ஒத்திரி கார்யம்
- ஜான் ஜாபர் ஜனார்த்தனன்
- பொன்னும் பூவும்
- பூ விரியும் புலரி
- சரவர்ஷம்
- அகிம்ச
- அபினயம்
- அட்டிமறி
- லவ் இன் சிங்கப்பூர்
- அங்ஙாடி
- இத்திக்கர பக்கி
- மஞ்ஞில் விரிஞ்ஞ பூக்கள்
- காட்டுகள்ளன்
- கொடுங்காற்று
- பிரகடனம்
- மனுஷ்ய மிருகம்
- மூர்கன்
- சக்தி
- லிசா
- மதனோத்சவம்

## தயாரிப்பாளர்
- இவிடெ இங்ஙனெ (1984)
# திருவானைக்காவல்



**திருவானைக்காவல் அல்லது திருவானைக்கா** (Thiruvanaikaval, Thiruvanaika) என்பது திருச்சி நகரத்தின் ஒரு சுற்றுப்புறப் பகுதியாகும் ஸ்ரீரங்கத்திற்கு மிக அருகில், காவேரி ஆற்றங்கரையில் அமைந்துள்ளது. திருவானைக்காவில் அகிலாண்டேஸ்வரி உடனாய ஜெம்புகேசுவரர் கோயில் அமைந்துள்ளது. இவ்விடம் பஞ்சபூத தலங்களில் ஒன்று.  

1930-ஆம் ஆண்டின் நோபல் விருது பெற்ற சி.வி. இராமனின் பிறந்த ஊர் திருவானைக்காவல் ஆகும்.
# திருப்புடைமருதூர் நாறும்பூநாதர் கோயில்



**திருப்புடைமருதூர் நாறும்பூநாதர் கோயில்** தாமிரபரணியாற்றங்கரையில் அம்பாசமுத்திரத்திற்கு வடகிழக்கே உள்ள திருப்புடைமருதூரில் அமைந்துள்ள சிவாலயம். இத்தல இறைவனார் சுயம்பு மூர்த்தி.  

## தலச் சிறப்பு
தாரகா சக்தி பீடமாக உள்ள இத்தலத்தின் அம்பிகைக்கு தனி சந்நிதி அமைக்கப்பட்டுள்ளது. இங்குள்ள நடராசரின் சிலை ஓம் வடிவ திருவாசியுடன் அமைக்கப்பட்டுள்ளது. இங்குள்ள யோக தட்சிணா மூர்த்தி இரு கால்களையும் மடக்கி அமர்ந்தபடி உள்ளார்.  

## வழிபட்டோர்
இந்திரன், அகத்தியர், உமாதேவி, லட்சுமி, சரஸ்வதி, பூமிதேவி முதலானோர் வழிபட்ட திருத்தலம்.  

## மேலும் பார்க்க
- திருவிடைமருதூர் மகாலிங்கேஸ்வரர் கோயில்
- ஒரு தலம், ஒரு பாடல், ஒரு நயம் (நூல்)
# கட்டாய ஓய்வு (இந்தியா)

**கட்டாய ஓய்வு** (Compulsory Retirement) என்பது ஒரு இந்திய நடுவண் அரசு அல்லது இந்திய மாநில அரசு ஊழியர்கள் மீதான கடுமையான குற்றச்சாட்டுகளின் பேரில் அரசு நிர்வாகம் அளிக்கும் ஒரு வகையான கடுமையான தண்டனையாகும்.  

கட்டாய ஓய்வு வழங்கப்பட்டவர்களுக்கு, மற்ற ஓய்வூதியர்களுக்கும் வழங்கப்படுவது போன்று, ஓய்வூதியம், பணிக்கொடை, குடும்ப ஓய்வூதியம் போன்ற அனைத்து நிதிப் பலன்கள் வழக்கம் போல் வழங்கப்படும். குறைந்தபட்ச ஓய்வூதியம் ரூபாய் 3500/- வழங்கப்படும்.
# திருப்புடைமருதூர்

**திருப்புடைமருதூர்** (Thiruppudaimarudur) என்பது இந்தியாவின் தமிழ்நாடு திருநெல்வேலி மாவட்டத்தில் வீரவநல்லூருக்கு அருகில் அமைந்துள்ள கோயிலாகும்.  

## விளக்கம்
திருப்புடைமருதூரின் வரலாறு காரணமாகத் தனித்துவமானது. ஆந்திரத்தில் ஸ்ரீசைலத்தில் உள்ள ஜோதிர்லிங்கா சிவனின் தலைமையாகக் கருதப்படுகிறது. திருவுடைமருதூரில் உள்ள கோயில் (தமிழில் இடை என்பது நடுப்பகுதியினை குறிப்பது) உடலாகவும், திருப்புடைமருதூரில் உள்ள கோயில் பாதமாகவும் கருதப்படுகிறது. திருப்புடைமருதூரில் சிவனைக் காண முடிந்தால், ஸ்ரீசைலம் மற்றும் திருவிடைமருதூருக்குச் செல்வதால் கிட்டும் பலன் கிடைக்கும். இந்த மூன்று கோயில்களின் தல விருட்ச மரமாக மருத மரம் உள்ளது. மேலும் பிரம்மதண்டத்தினை கோயிலுக்குள் காணலாம்.  

## வரலாறு
சுரேந்திர மன்னன் போர் ஒன்றில் மற்றொரு மன்னனைக் கொன்றான். இந்த பாவத்தால் பாதிக்கப்பட்ட சுரேந்திர மன்னன், இதிலிருந்து விடுபட விரும்பினார். இவர் சிவனைத் தியானித்தார். சிவன் இவருக்கு ஓர் பிரம்மந்தண்டைக் கொடுத்து, கடலுக்குச் சென்று மீண்டும் நிலத்திற்கு வரச் சொன்னார். இத்தண்டை எங்கு நிறுத்துகிறதோ அங்கு தனக்குக் கோயில் ஒன்று கடவும் என்று சொன்னார். அவ்வாறே மன்னரும் கோயிலைக் கட்டினார். மேலும் கடவுள் அருளியவாறு கோமதி அம்மனின் சிலையைத் தேடி இமாலயத்திற்குச் சென்றார். இமயமலை சென்று சிலையினைத் தேடியபோது, முற்றிலும் உருத்திராட்சத்தால் ஆன சிலையினைக் கண்டார். இதனுடன் கோயிலைக் கட்டி முடித்தார். கோயிலுக்கு அருகிலுள்ள தாமிரபரணி ஆற்றில் குளித்த அவர் இரட்சிப்பைப் பெற்றார். இது "சுரேந்திர மோட்ச தீர்த்தம்" என்று அழைக்கப்படுகிறது. ஒருவர் இங்குக் குளித்தால், "பிரம்மஹத்தி தோசம்" உட்பட அனைத்து வகையான பாவங்களும் நீங்கிவிடும் என்று நம்பப்படுகிறது.  

தமிழ் மாதமான தையில் (ஜனவரி 15 முதல் பிப்ரவரி 15 வரை) தைப்பூச நாளன்று தீர்த்தவாரி விழா கொண்டாடப்படுகிறது.  

## அருகிலுள்ள இடங்கள்
அருகிலுள்ள வீரவநல்லூர் நகரத்தில் மயோபதி என்ற மருத்துவமனை உள்ளது. இங்கு நவீன மருத்துவத்தால் குணப்படுத்த முடியாத நோய்களுக்கு சிகிச்சையளிக்கப்படுகிறது.  

இப்பகுதியில் உள்ள மற்ற முக்கிய இடங்கள் நவதிருப்பதி மற்றும் நவகைலாசம் ஆகும் . மணிமுத்தர், காரையார்- கீழ் மேலணைகள் அருகில் உள்ளன. அகத்தியர் அருவி, குற்றாலம், பாணாதீர்த்தம், பாபநாசம், மாஞ்சோலை, கோரையாறு, அகத்திய மலை அருகிலுள்ள இடங்களாகும். களக்காடு முண்டந்துறை புலிகள் காப்பகம் இப்பகுதியில் அமைந்துள்ளது.
# மால்கு

மால்குவின் காதை வெட்டுதல் (காலம் 1786).]]  

**மால்கு** என்பவர் விவிலியத்தின் யோவான் நற்செய்தியின்படி யூத தலைமைக் குரு கயபாவின் பணியாளர் ஆவார். இயேசு கிறித்துவை கைது செய்ய தலைமைக் குருக்களும் பரிசேயரும் அனுப்பிய காவலர்களோடு இவரும் வந்தார். அப்போது சீமோன் பேதுரு தன்னிடமிருந்த வாளால் இவரைத் தாக்கி இவரது வலக்காதை வெட்டினார். இந்த நிகழ்வு நான்கு நற்செய்திகளிலும் குறிக்கப்பட்டிருப்பினும் யோவான் நற்செய்தியில் மட்டுமே இவரின் பெயர் குறிப்பிடப்பட்டுள்ளது. மேலும் லூக்கா நற்செய்தியி மட்டுமே இக்காதை இயேசு குணப்படுத்தினார் என்று குறிக்கின்றது. இந்த நிகழ்வே நற்செய்திகளில் இயேசு செய்ததாக குறிக்கப்பட்டுள்ள இருதி புதுமையாகும்.
# கோடியக்கரை அமுதகடேசுவரர் கோயில்



**கோடியக்கரை அமுதகடேசுவரர் கோயில்** அல்லது **திருக்கோடி குழகர் கோயில்**, தமிழ்நாட்டின் நாகப்பட்டினம் மாவட்டம், கோடியக்கரையில் அமைந்த சுந்தரரின் தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 127ஆவது சிவத்தலமாகும்.  

## இறைவன், இறைவி
இத்தலத்தின் மூலவர் குழகேஸ்வரர், தாயார் மைந்தடங்கண்ணி. இத்தலத்தின் தல விருட்சமாக குரா மரமும், தீர்த்தமாக அக்னி தீர்த்தமும் அமுதக்கிணறும் உள்ளன.  

## வழிபட்டோர்
இத்தல இறைவனாரை இந்திரன், சுவேதமுனிவரின் மகன் பிரமன், நாரதர், குழகமுனிவர், சித்தர்கள் முதலானோர் வழிபட்டுள்ளனர்.  

## தல வரலாறு
திருப்பாற்கடலைக் கடைந்தபோது தோன்றிய அமுதக் கலசத்தை வாயு பகவான், தேவருலகிற்கு எடுத்துச் சென்ற போது அமுதம் சிதறிக் கீழே விழ, அது சிவலிங்கமாக ஆயிற்று என்று தல வரலாறு கூறுகிறது. சேரமான் பெருமாள் நாயனாருடன் இத்தலத்திற்கு வந்த சுந்தரர், கோயில் கடலருகே தனித்திருப்பதைக் கண்டு உள்ளம் வருந்தி பாடியதாக வரலாறு சொல்லப்படுகிறது. இத்தலம் அருணகிரிநாதரின் திருப்புகழ் பெற்ற தலமுமாகும். தட்சிணாயன, உத்தராயண புண்ணிய காலங்களில் தல தீர்த்தமாகிய கடலில் நீராடுவது சிறப்பு எனக் கருதுகின்றனர். இத்தலத்து முருகப்பெருமான் ஓர் முகமும், ஆறு கரங்களும், ஏனைய ஆயுதங்களுடன் ஒரு திருக்கரத்தில் அமுத கலசமும் ஏந்தியிருக்கிறார். அமுத கலசம் ஏந்தியிருப்பது தலப்புராணம் தொடர்புடையதாக இருக்கலாம். இத்தலத்து விநாயகரும் அமிர்த விநாயகர் என அழைக்கப்படுகிறார். கடற்கரையிலுள்ள சித்தர் கோயிலில் சித்தர்கள் பலர் இன்னும் வாழ்வதாக நம்பப்படுகிறது. நவகிரகங்கள் ஒரே வரிசையில் உள்ளன; இத்தலம் கோளிலி தலம் எனப்படுகிறது.  

## அமைவிடம்
இத்தலம் நாகப்பட்டினம் மாவட்டம் வேதாரண்யம் வட்டத்தில் வேதாரண்யத்திலிருந்து கோடியக்கரை செல்லும் வழியில் 10 கிலோ மீட்டர் தொலைவில் உள்ள கோடியக்காடு என்னும் கிராமத்தில் அமைந்துள்ளது.  

## பாடல்கள்
சுந்தரரின் *"கடிதாய்க் கடற்காற்று (7-32)."* எனத் துவங்கும் தேவாரப்பாடல் இத்தல இறைவனார் மீது பாடப்பட்ட ஒன்று. இந்த தலத்தைப் போற்றி சுந்தரமூர்த்தி சுவாமிகள் அருளிச்செய்த தேவாரப் பதிகங்கள் உள்ளன.  
:ஏழாம் திருமுறையில் இடம் பெற்றுள்ள பாடல், கொல்லிப் பண்ணில் அமைந்தது.  

:கோடிக்குழகர் கோயிலின் அயலிலும் அதன் புறத்திலும் எங்கும் தேடியும் ஒரு குடியும் காணாத நிலையில், கோயிலுள் புகுந்து இறைவரின் திருவடியைத் தொழுது உள்ளம் வருந்தி மலர் போன்ற கண்களில் நீர் வரக் `கடிதாய்க் காற்று' எனத் தொடங்கும் பதிகம் பாடிக், கொற்றவையுடன் இறைவர் வீற்றிருக்கின்ற தன்மையையும் அப்பதிகத்துள் வைத்துப் போற்றினர்.  

:பன்னிரண்டாம் திருமுறையில், கழற்றறிவார் நாயனார் புராணத்தில் 89வது பாடலிலும் குறிப்பு உள்ளது.  

:திருத்தொண்டர் புராணத்தின் பன்னிரண்டாம் திருமுறையில் இரண்டாம் காண்டத்திலும் சில பாடல்கள் உள்ளன.  
:88, 89வது பாடல்கள்  

## பொன்னியின் செல்வன்
கல்கி தமது பொன்னியின் செல்வன் நூலில் இத்தலக்குறிப்பை பயன்படுத்தியுள்ளார். அந்நூலில் இரண்டாம் பாகத்தின் முதல் அத்தியாயத்தில் இத்தலத்தைப் பற்றிய குறிப்புகள் உள்ளன. இத்தலத்திற்கு சுந்தரமூர்த்தி நாயனார் வந்து இறைவனை வணங்கியதாகவும், இத்தலத்து இறைவன் தனிமையில் இருப்பதாகவும் தெரிவிக்கிறது.
# ஸ்ரீ சோமாஸ்கந்தக் கல்லூரி


**ஸ்ரீ சோமாஸ்கந்தக் கல்லூரி** இலங்கையின் யாழ்ப்பாண மாவட்டத்திலுள்ள பாடசாலைகளில் ஒன்றாகும். இது புத்தூர் என்ற கிராமத்தில் அமைந்துள்ளது.  

## தர்மகர்த்தாக்கள்
1961இல் அரசுடைமையாக்கப்படும் வரை கல்லூரியை தர்மகர்த்தாக்களே நிர்வகித்தனர். அதிபர் நிர்வாகத் தலைவராகச் செயற்பட்டார். இந்த வகையில் நிறுவுநர் அமரர் ம. கந்தையாவின் மறைவுக்குப் பின் அமரர். ளு. தில்லைநாதர், அமரர். ளு. பொன்னம்பலம், அமரர் சான்டோ வு. முத்துப்பிள்ளை, திரு. தி. மாணிக்கவாசகர் என்பவர்கள் தர்மகர்த்தாக்களாகச் செயற்பட்டனர்.
# த லாஸ்ட் ஸ்டேண்ட்



**த லாஸ்ட் ஸ்டேண்ட்** இது 2013ஆம் ஆண்டு வெளியான ஐக்கிய அமெரிக்க அதிரடி திரைப்படம். இந்த திரைப்படத்தை கிம் ஜீ-வூண் இயக்க, ஆர்னோல்டு சுவார்செனேகர், ஃபாரஸ்ட் விடேகர், ஜானி நாக்ஸ்வில், ரோட்ரிகோ சாண்டோரோ, டேனியல் ஹென்னி, எடுவர்டோ நோரிகா, பீட்டர் ஸ்டோமெரே, சேக் கில்போர்ட் உள்ளிட்ட பலர் நடித்துள்ளார்கள்.
# கில் யுவர் டார்லிங்ஸ்



**கில் யுவர் டார்லிங்ஸ்** இது 2013ஆம் ஆண்டு வெளியான ஐக்கிய அமெரிக்க வாழ்க்கை வரலாற்று திரைப்படம். இந்தத் திரைப்படத்தில் டேனியல் ராட்க்ளிஃப், டேன் டிஹான், பென் போஸ்டர், மைக்கேல் சி. ஹால், ஜாக் ஹஸ்டன், ஜெனிபர் ஜேசன் லீ, எலிசபெத் ஓல்சன் உள்ளிட்ட பலர் நடித்துள்ளார்கள்.
# பிலமோன் (புதிய ஏற்பாட்டு நபர்)



**பிலமோன்** (; ) என்பவர் அனத்தோலியாவில் வாழ்ந்த துவக்ககால கிறித்தவர்களுள் ஒருவரும் புதிய ஏற்பாட்டு நூலான திருத்தூதர் பவுல் பிலமோனுக்கு எழுதிய திருமுகத்தின் பெறுநரும் ஆவார். இவரது மனைவி அப்பியா என்பது மரபு.  

கொலோசை நகரத்தவரான இவர் செல்வந்தரும் அந்த நகரில் திருப்பட்டம் பெற்றவரும் ஆவார் (ஆயராக இருக்கலாம்). இவரின் வீட்டிலேயே திருச்சபை கூடியது என பவுல் குறிக்கின்றார். இவரிடமிருந்து தப்பியோடிய ஒனேசிமை மன்னித்து ஏற்கும்படி பவுல் இவருக்கு பரிந்துரைக் கடிதம் எழுதினார்.  

நீரோ மன்னர் நிகழ்த்திய கொடுமைகளின்போது இவர் அப்பியா, ஒனேசிம் மற்றும் அர்க்கிப்புவோடு கொல்லப்பட்டார் என்பர்.  

தயர் நகரின் தொரோதியுஸ் இவரை எழுபது சீடர்களில் ஒருவராகவும் காசா நகரின் ஆயராகவும் குறிக்கின்றார்.
# இளையான்குடி ராஜேந்திர சோழீசுவரர் கோயில்



**இளையான்குடி ராஜேந்திர சோழீஸ்வரர் கோயில்** சிவகங்கை மாவட்டத்தில் இளையான்குடியில் அமைந்துள்ள சிவபெருமான் கோயிலாகும். இது ஒரு தேவார வைப்புத்தலமாகும்.  

## அமைவிடம்
மதுரை-இராமநாதபுரம் சாலையில், பரமக்குடியை அடுத்து காரைக்குடி சாலையில், எமனேஸ்வரம், குமாரக்குறிச்சி, திருவுடையார்புரம் ஆகிய ஊர்களை அடுத்து இளையான்குடி அமைந்துள்ளது. அப்பகுதியில் இக்கோயில் உள்ளது. இத்தலத்தில் மாறநாயனாருக்குச் சன்னதி உள்ளது. இக்கோயிலில் அவர் ’பசிப்பிணி மருத்துவர்’ என்று வழங்கப்படுகிறார். கோயிலுக்குச் சற்று தூரத்தில் இவர் வாழ்ந்த வீடும் பயிர் செய்த நிலமும் அமைந்துள்ளன. இவர் பயிர் செய்த நிலம் "முளைவாரி அமுதளித்த நாற்றாங்கால்" என்றழைக்கப்படுகின்றது. இவரது குருபூஜை நாளன்று இத்தலத்து இறைவனாருக்கு தண்டுக்கீரை படைக்கப்படுகிறது.
# யாசுது மாகாணம்



**இயாஸ்த் மாநிலம்** (*Yazd Province*, , *Ostān-e Yazd* ) ஈரானின் 31 மாநிலங்களில் ஒன்றாகும். நாட்டின் மையத்தில் அமைந்துள்ள இம்மாநிலத்தின் தலைநகர் இயாஸ்த் ஆகும். 2014இல் இது மண்டலம் 5இல் சேர்க்கப்பட்டது.  

131,575&nbsp;கி.மீ.² பரப்பளவுள்ள இந்த மாநிலம் பத்து கவுன்ட்டிகளாகப் பிரிக்கப்பட்டுள்ளது: அபர்கு கவுன்ட்டி, அர்தகான் கவுன்ட்டி, பாஃப்க் கவுன்ட்டி, பெகபாத் கவுன்ட்டி, கதம் கவுன்ட்டி, மெஹ்ரிஸ் கவுன்ட்டி, மெபோத் கவுன்ட்டி, அஷ்கெசர் கவுன்ட்டி, டஃப்ட் கவுன்ட்டி, இயாஸ்த் கவுன்ட்டி. 1996 கணக்கெடுப்பின்படி, இம்மாநிலத்தின் மக்கள்தொகை ஏறத்தாழ 750,769 ஆகும்; இதில் 75.1% நகர்ப்புறவாசிகள், மீதம் 24.9% சிற்றூர்வாசிகள் ஆவர். 2011 கணக்கெடுப்பில், இதன் மக்கள்தொகை (தென் கோரசன் மாநிலத்திற்கு மாற்றப்பட்ட டபாஸ் கவுன்ட்டியையும் சேர்த்து) 1,074,428 ஆக இருந்தது. டபாசு கவுன்ட்டி நீங்கலாக 2006இல் 895,276 ஆக இருந்தது.  

இயாஸ்த் நகரம் இதன் நிர்வாகத் தலைநகராக மட்டுமன்றி பொருளியல் நிலைக்கானத் தலைநகரமாகவும் விளங்குகிறது. இதுவே இம்மாநிலத்தில் மிகுந்த மக்கள்தொகை கொண்ட நகரமாக உள்ளது.  

கோவில்.]]  

## மேற்சான்றுகள்
# அர்க்கிப்பு



**அர்க்கிப்பு** (; கிரேக்கம்: Ἅρχιππος, "வீட்டின் தலைவர்") என்பவர் துவக்ககால கிறித்தவர்களுள் ஒருவரும் புதிய ஏற்பாட்டு நூல்களான திருத்தூதர் பவுல் பிலமோனுக்கு எழுதிய திருமுகம் மற்றும் கொலோசையருக்கு எழுதிய திருமுகம் ஆகியவற்றில் குறிப்பிடப்பட்டுள்ள நபரும் ஆவார்.  

பிலமோனுக்கு எழுதிய திருமுத்தில் பிலமோன் மற்றும் அவரின் மனைவி அப்பியாவோடு இவரும் குறிப்பிடப்படுகின்றார். இவரை குறிப்பிடுகையில் இவரை *எங்கள் போராட்டத்தில் பங்குபெறும் அர்க்கிப்பு* என்று புகழ்கின்றார். கொலோசையருக்கு எழுதிய திருமுகத்தில் பவுல் "ஆண்டவரது பணியில் தாம் பெற்றுள்ள திருத்தொண்டை நிறைவேற்றி முடிக்கக் கவனமாயிருக்குமாறு அர்க்கிப்பிடம் சொல்லுங்கள்" என்று குறிப்பிடுகின்றார்.  

சில நூல்களின் படி இவர் இலாஓடியுசின் (தற்போது துருக்கியில் உள்ளது) ஆயர் என்பர். மேலும் வேறு சில மரபுகளின் படி இயேசு கிறித்துவின் எழுபது சீடர்களில் இவரும் ஒருவராக இருக்கலாம். கத்தோலிக்க திருச்சபையில் இவரின் விழா நாள் மார்ச் 20 ஆகும்.
# விக்கிப்பீடியா சுழி



**விக்கிப்பீடியா சுழி** (*Wikipedia Zero*) என்பது விக்கிப்பீடியா-வை கையடக்கத் தொலைபேசிகளில் (குறிப்பாக வளரும் சந்தைகளில்) கட்டணமின்றி வழங்குவதற்கான விக்கிமீடியா நிறுவனத்தின் ஒரு திட்டமாகும். இது 2012 ஆண்டில் தொடங்கப்பட்டு 2013 ஆண்டின் *SXSW Interactive Award for activism* விருதை வென்றது. கட்டற்ற அறிவினை அணுகுதலில் உள்ள தடைகளை, குறிப்பாக இணையப் பயன்பாட்டுக் கட்டணத்தை, குறைப்பதே இத்திட்டத்தின் நோக்கமாகும்.  

# நாடுகளும் சேவை நிறுவனங்களும்
**விக்கிப்பீடியா சுழி வழங்கும் சேவை நிறுவனங்களும் வழங்கப்படும் நாடுகளும்**

| உகாண்டா | ஆரஞ்சு | ஏப்ரல் 4, 2012 |  |
| --- | --- | --- | --- |
| துனீசியா | ஆரஞ்சு | ஏப்ரல் 24, 2012 |  |
| மலேசியா | டிஜி (ஆங்கிலம்:Digi) | மே 21, 2012 |  |
| நைஜர் | ஆரஞ்சு | சூலை 2, 2012 |  |
| கென்யா | ஆரஞ்சு | சூலை 26, 2012 |  |
| மொண்டெனேகுரோ | டெலிநார் | ஆகத்து 10, 2012 |  |
| கமரூன் | ஆரஞ்சு | ஆகத்து 16, 2012 |  |
| கோட் டிவார் | ஆரஞ்சு | செப்டம்பர் 28, 2012 |  |
| தாய்லாந்து | டிட்டிஏசி (ஆங்கிலம்:dtac) | அக்டோபர் 11, 2012 |  |
| சவூதி அரேபியா | எசுட்டிசி (ஆங்கிலம்:STC) | அக்டோபர் 14, 2012 |  |
| காங்கோ மக்களாட்சிக் குடியரசு | ஆரஞ்சு | திசம்பர் 6, 2012 |  |
| போட்சுவானா | ஆரஞ்சு | பெப்ரவரி 8, 2013 |  |
| உருசியா | பீலைன் | மார்ச் 28, 2013 |  |
| இந்தோனேசியா | எக்செல் ஆக்சியாட்டா (ஆங்கிலம்:XL Axiata) | ஏப்ரல் 1, 2013 |  |
| பாக்கித்தான் | மோபிலிங்க் | மே 31, 2013 |  |
| இலங்கை | டயலாக் | சூன் 25, 2013 |  |
| இந்தியா | ஏர்செல் | சூலை 25, 2013 |  |
| மடகாசுகர் | ஆரஞ்சு | செப்டம்பர் 21, 2013 |  |
| ஜோர்தான் | உம்நியா | செப்டம்பர் 29, 2013 |  |
| வங்காளதேசம் | பங்களாலிங்க் | அக்டோபர் 6, 2013 |  |
| கென்யா | ஏர்டெல் | அக்டோபர் 24, 2013 |  |
| தஜிகிஸ்தான் | இட்டிசெல் | நவம்பர் 19, 2013 |  |
| கசக்ஸ்தான் | பீலைன் | நவம்பர் 25, 2013 |  |
| வங்காளதேசம் | கிராமீன்போன் | திசம்பர் 16, 2013 |  |
| தஜிகிஸ்தான் | பாபிலோன்-மோபைல் | சனவரி 15, 2014 |  |
| தென்னாப்பிரிக்கா | எம்டிஎன் | பெப்ரவரி 28, 2014 |  |
| கென்யா | சப்பாரிக்காம் | மார்ச் 1, 2014 |  |
| கொசோவோ | ஐப்பிகேஓ (ஆங்கிலம்: IPKO) | மார்ச் 23, 2014 |  |
| நேபாளம் | என்செல் | மே 7, 2014 |  |
| கிர்கிசுத்தான் | பீலைன் | மே 16, 2014 |  |
| நைஜீரியா | ஏர்டெல் | மே 28, 2014 |  |
| ருவாண்டா | எம்டிஎன் | சூன் 3, 2014 |  |
| மங்கோலியா | ஜீ-மோபைல் | சூன் 4, 2014 |  |
| வங்காளதேசம் | ஏர்டெல் | சூன் 26, 2014 | } |
முழுப்பட்டியல் விக்கிமீடியா விக்கியில்(ஆங்கிலத்தில்)
# கரியப்பா



பீல்டு மார்ஷல் **கே.எம்.கரியப்பா** (கன்னடம்: ಫೀಲ್ಡ್ ಮಾರ್ಷಲ್ ಕೊಡಂದೆರ ಮಾದಪ್ಪ ಕಾರಿಯಪ್ಪ (ಕಾರ್ಯಪ್ಪ), ஆங்கிலம்:Kodandera Madappa Cariappa  
(28 ஜனவரி 1899 – 15 மே 1993) இந்தியத் தரைப்படையின் முதல்  
முதற் பெரும் படைத்தலைவர் (commander-in-chief). இவர் இந்திய விடுதலைக்குப் பின்னர் 1947 ஆம் ஆண்டு ஏற்பட்ட இந்திய பாகிஸ்தான் போரில் இந்தியப் படைகளை வழிநடத்தினார்.
# ஜோப்ஸ்



**ஜோப்ஸ்** இது 2013ஆம் ஆண்டு வெளியான ஐக்கிய அமெரிக்க வாழ்க்கை வரலாற்று திரைப்படம். இந்த திரைப்படத்தை யோசுவா மைக்கேல் ஸ்டேர்ன் இயக்க, ஆஷ்டன் குட்சர், டெர்மொட் மல்ரோனி, ஜோஷ் கட், லுகாஸ் ஹாஸ், ஜே. கே. சிம்மன்ஸ், லெஸ்லி ஆன் வாரன் உள்ளிட்ட பலர் நடித்துள்ளார்கள்.
# டான் ஜோன்



**டான் ஜோன்** இது 2013ஆம் ஆண்டு வெளியான ஐக்கிய அமெரிக்க காதல் நகைச்சுவை திரைப்படம். இந்த திரைப்படத்தை ஜோசப் கார்டன்-லெவிட் எழுதி, இயக்கி மற்றும் நடித்துள்ளார். இவருடன் சேர்ந்து ஸ்கார்லெட் ஜான்ஸன், ஜூலியானா மூரே, ராப் பிரவுன், பிரீலார்சன் என்பவர்களும் நடித்துள்ளார்கள். இந்த திரைப்படம் ஜனவரி 18, 2013ஆம் ஆண்டு அமெரிக்காவில் வெளியானது.
# திருவலிதாயம் திருவல்லீசுவரர் கோயில்



**திருவலிதாயம் - பாடி - திருவல்லீசுவரர் திருக்கோயில்** என்பது சம்பந்தர் பாடல் பெற்ற ஒரு சிவன் கோயில் ஆகும். பாடல் பெற்ற தலங்களில் தொண்டை நாட்டுத் தலங்களில் ஒன்றாகும்.  

## அமைவிடம்
சென்னை மாவட்டத்தில் ஆவடி செல்லும் சாலையில் பாடி லூகாஸ் டிவிஸ் பேருந்து நிறுத்தத்திற்கு அருகில் உள்ள படவட்டம்மன் கோவிலுக்கு எதிரே உள்ள சாலை வழியாகச் சென்று இக்கோவிலை அடையலாம்.  

## சிறப்பு
இராமர், ஆஞ்சனேயர், சூரியன், சந்திரன் முதலானோர் இறைவனை வழிபட்ட தலம் என்பது தொன்நம்பிக்கை. இத்தலத்தின் மூலவர் திருவல்லீஸ்வரர் என்றும் திருவலிதமுடையநாயனார் என்றும் அழைக்கப்பெறுகிறார். தாயார் ஜெகதாம்பிகை ஆவார். பரத்வாஜ் தீர்த்தம் இத்தல தீர்த்தமாகவும், பாதிரி மற்றும் கொன்றை மரம் தலமரமாகவும் அறியப்பெறுகிறது.
# அலங்கு



**எறும்புண்ணி** அல்லது **அழுங்கு**, **அலங்கு** (*Anteater*) என்பது பாலூட்டி இனத்தை சேர்ந்தது. இவைகள் புற்றுகளிலுள்ள எறும்புகளையும், கறையான்களையும், ஈசல்களையும் மட்டுமே உண்பதால் இதற்கு எறும்புத் திண்ணி என்று பெயராயிற்று. எறும்பு திண்ணியில் எட்டு வகையான இனங்கள் உள்ளது. இலங்கை பேச்சு வழக்கில் இது அணுங்கு எனவும், சிங்களத்தில் கபல்லேவா என்றும், மலையாளத்தில் ஈனம்பேச்சி என்றும் இது அழைக்கப்படுகின்றது.  

## உடலமைப்பு
எறும்புண்ணியின் தலை தவிர உடலின் மற்ற அனைத்து உறுப்புகளும் கடினமான செதில்கள் போன்ற தோலால் மூடப்பட்டுள்ளன. சிறிய தலையும், நீண்ட வாலும் கொண்ட எறும்பு தின்னியின் உடல் 30 முதல் 100 செண்டி மீட்டர் நீளமுடையது. பெண் எறும்பு தின்னிகள் ஆண் எறும்பு தின்னிகளை விட சிறியவை. இவை ஆகக் கூடியது 20 ஆண்டுகள் வாழக்கூடியவை.  

## குணம்
ஊனுண்ணி வகையைச் சார்ந்த எறும்பு தின்னிகள் நீண்ட நாக்கு மூலம் எறும்புகளையும், பூச்சிகளையும் தூரத்தில் இருந்தவாறே பிடித்து உட்கொள்ளும். பூச்சிகளையும் எறும்புகளையும் தன் மோப்ப சக்தியின் மூலம் கண்டறியும் குணம் கொண்டவை.  
நிலத்தடியில் 3 முதல் 5 மீட்டர் ஆழத்தில் வாழும் எறும்பினங்களை கண்டறிந்து, தோண்டி உட்கொள்ளும். எறும்பு தின்னிகளுக்கு பார்வைத் திறன் மிகக் குறைவு. எனினும் இவற்றின் மோப்ப சக்தியாலும், கேட்கும் திறனாலும் இவை தமது உணவைக் தேடிக் கண்டறியும் குணமுடையவை.  

## இதனையும் காண்க
- நல்லங்கு
# டை ஹார்ட் 5



**டை ஹார்ட் 5** இது 2013ஆம் ஆண்டு வெளியான ஐக்கிய அமெரிக்க அதிரடித் திரைப்படம். இந்தத் திரைப்படத்தை ஜோன் மூரே இயக்க, ப்ரூஸ் வில்லீஸ், ஜெய் கோர்ட்னி, செபாஸ்டியன் கோச், கோல் ஹாஸர் உள்ளிட்ட பலர் நடித்துள்ளார்கள்.  

## கதைச்சுருக்கம்
சிறு கருத்து வேறுபாட்டால் பிரிந்து வாழும் தந்தை ப்ரூஸ் வில்லீஸ் மற்றும் மகன் ஜெய் கோர்ட்னி. மகன் ஜெய் கோர்ட்னி ரஷியாவில் சிறைவைத்து இருப்பதை அறிந்து அங்கு செல்லும் ப்ரூஸ் வில்லீஸ், பல போராட்டங்களுக்கு பிறகு மகனை காப்பாற்றுகிறார். அப்போது அவருக்கு ஒரு அதிர்ச்சி தனது மகனும் தன்னைப்போல ஒரு உளவாளி என்று அறிகின்றார். ரஷியாவில் அமெரிக்காவுக்கு எதிராக ராணுவம் அணு ஆயுதங்கள் தயாரிப்பது தெரியவர அந்தத் திட்டங்களை தந்தையும் மகனும் எப்படித் தடுத்தார்கள் என்பதுதான் கதை.  

## நடிகர்கள்
- ப்ரூஸ் வில்லீஸ்
- ஜெய் கோர்ட்னி
- செபாஸ்டியன் கோச்
- கோல் ஹாஸர்

## தமிழில்
இந்தத் திரைப்படம் தமிழ் மொழியில் டை ஹார்ட் 5 என்ற பெயரில் மொழிமாற்றம் செய்யப்பட்டு வெளியானது.